કોઈ પણ સોશિયલ મીડિયા કે કોઈ પણ રીતે ક્યાંય વાત બહાર ન જાય એની ખૂબ જ કાળજી રખાઈ હતી. પણ, ‘નવગુજરાત સમય'એ આ જગ્યાએ જઇને જાતે તપાસ કરી હતી કે એક્ટર અહીં છે અને શૂટિંગ કરી રહ્યો છે. અમદાવાદમાં આમ તો ઘણી બોલિવૂડ ફિલ્મ્સ માટે શૂટિંગ થયું છે. થોડાં વર્ષ પહેલાં શાહરુખ ખાનની ‘રઇસ' ફિલ્મનું શૂટિંગ પણ અહીં કરાયું હતું. હવે અમદાવાદ વિશ્વ સ્તરે વિશ્વ ફલક પર પહોંચવા જઈ રહ્યું છે. અમદાવાદમાં આ એક્ટર નેટફ્લિક્સની આગામી ફિલ્મ ‘ઢાકા'ના શૂટિંગ માટે આવ્યો હતો તેવું અમારા સૂત્રો મારફતે અમને જાણવા મળ્યું હતું. નેટફ્લિક્સ સાથેની તેની આ પહેલી ફિલ્મ છે.